Държавен вестник, бр. 100, 2010 г., стр. 19

БРОЙ  100	
Д Ъ Р Ж А В Е Н  В Е С Т Н И К 	
СТР.  19  
§ 51. В чл. 45 се правят следните изменения 
и допълнения:
1. В ал. 1 думите „съответния орган по 
чл. 7“ се заменят с „министъра на икономи­
ката, енергетиката и туризма“.
2. В ал. 3 т. 8 се отменя.
3. В ал. 4 след думите „Държавен вестник“ 
съюзът „и“ се заличава и накрая се добавя „и 
на интернет страницата на Министерството 
на икономиката, енергетиката и туризма, а 
за нефт и природен газ – и в „Официален 
вестник“ на Европейския съюз, като срокът 
за закупуване на конкурсните книжа за нефт 
и природен газ не може да е по-кратък от 
120 дни и по-дълъг от 180 дни от датата на 
обнародването“.
4. Алинеи 5 и 6 се изменят така:
„(5) Въз основа на решението по ал. 1 
министърът на икономиката, енергетиката 
и туризма определя състава на конкурсната 
или тръжната комисия, която подготвя необ­
ходимите конкурсни или тръжни документи 
за провеждане на конкурса или търга.
(6) Комисията се състои от нечетен брой 
членове и включва представители на Минис­
терството на икономиката, енергетиката и 
туризма, на Министерството на финансите и 
на администрацията на Министерския съвет. 
Мнозинството от състава на комисията не 
може да бъде формирано от представители 
на едно ведомство.“ 
§ 52. В чл. 46 се правят следните изменения 
и допълнения:
1. Алинея 1 се изменя така:
„(1) Физическите или юридическите лица 
или техните обединения – кандидати за учас­
тие в конкурс или търг за придобиване на 
разрешение за търсене и проучване или за 
проучване или на концесия за добив, подават 
писмено заявление на български език съо­
бразно обявените изисквания.“ 
2. В ал. 2, т. 2 накрая се поставя запетая и 
се добавя „в зависимост от датата, на която 
кандидатът или участникът е учреден“.
3. Създава се ал. 4:
„(4) Когато кандидатът е обединение на 
физически и/или юридически лица, докумен­
тите по ал. 2, т. 1, 2, 4 – 7 се представят за 
всяко от лицата.“
§ 53. В чл. 48 се правят следните изменения:
1. В ал. 2 думите „концесионното плащане“ 
се заменят с „цената на правото за търсене и 
проучване или за проучване или относно раз­
мера на минималното концесионно плащане 
при концесия за добив на подземни богатства“.
2. Алинея 3 се отменя. 
§ 54. В чл. 49 се правят следните изменения:
1. В ал. 1 изречение второ се заличава.
2. В ал. 2 и 3 думите „съответният министър 
или ръководител на ведомство“ се заменят с 
„министърът на икономиката, енергетиката 
и туризма“. 
§ 55. В чл. 50 се правят следните изменения 
и допълнения:
1. В ал. 1, т. 2 думите „търсене и/или про­
учване“ се заменят с „търсене и проучване 
или за проучване“ и думите „министър или 
ръководител на ведомство, който“ се заменят 
с „министъра на икономиката, енергетиката 
и туризма“.
2. Създава се нова ал. 2:
„(2) Когато участникът, определен за титу­
ляр или концесионер, е обединение, което не 
е търговец, разрешението или концесията се 
предоставя на новоучредено търговско дру­
жество, в което участниците в обединението 
притежават целия капитал в съотношението 
от договора им за обединение.“
3. Досегашната ал. 2 става ал. 3. 
§ 56. Създава се чл. 50а:
„Чл. 50а. Конкурсът или търгът за пре­
доставяне на разрешение или концесия се 
прекратява с решение на органа, открил 
процедурата, когато:
1. не е подадено заявление или предложение;
2. няма допуснат участник;
3. нито едно предложение не отговаря на 
изискванията на акта за откриване на конкурса 
или търга и/или на обявените с документа­
цията за участие условия;
4. отпадне необходимостта от провеждане 
на конкурса или търга в резултат на обсто­
ятелства, които не са предвидени или не са 
могли да бъдат предвидени при приемане на 
акта за откриване на процедурата;
5. се установят нарушения при откриването 
или провеждането на конкурса или търга, 
които не могат да бъдат отстранени, без това 
да промени условията, при които е обявена 
процедурата;
6. определеният за титуляр на разрешението 
или за концесионер участник и класираните 
на второ и трето място участници последо­
вателно откажат да сключат договор.“ 
§ 57. В част втора, глава втора наимено­
ванието на раздел III се изменя така: „Пре­
доставяне по право на разрешения за търсене 
и проучване и за проучване и на концесии 
за добив“.
§ 58. В чл. 51 се правят следните изменения:
1. В ал. 1 думите „търсене и/или проучва­
не“ се заменят с „търсене и проучване или за 
проучване“ и думите „съответния орган по 
чл. 7“ се заменят с „министъра на икономи­
ката, енергетиката и туризма“.
2. В ал. 2, т. 1 думите „удостоверени със 
съответните документи“ се заличават. 
§ 59. В чл. 53 се правят следните изменения:
1. В ал. 1 думите „органът, до който е по­
дадено заявлението“ се заменят с „министърът 
на икономиката, енергетиката и туризма“ и 
думите „търсене и/или проучване“ се заменят 
с „търсене и проучване или за проучване“.